# Halloweenfeiring

Utviklet av Grorud samarbeidsenhet

Vi har 13-åringer som målgruppe; det synes å være en god måte å gi dem et morsomt og sterkt møte med kirke høsten før de skal ta stilling til konfirmasjon. Vi bruker milkere aktivt i opplegget (det er det første lederoppdraget de får i starten av milk-året).

Milkerne synes dette er kjempemorsomt å være med på, og det gir dem en god boost i forkant av resten av milkeråret. Siden vi bruker kirkegården i opplegget, er det viktig at alle opptrer respektfullt. Samtidig henger vi oppslag rundt kirkegården om at den er i bruk til et trosopplæringstiltak, og vi anbefaler pårørende å legge besøk til sine graver til andre tidspunkt. Dette oppslaget henges der noen dager i forkant. Vi unnlater å bruke nyere graver i opplegget, de skal få stå i fred.

På slutten av opplegget, har vi en samling i koret i kirken. Kirken er kun opplyst av stearinlys. Vi forteller om halloweentradisjonens bakgrunn, om allehelgens dag, om alle dødes dag, og om kirkens håp om et liv etter døden. Den halve alterring er et veldig flott bilde på dette.

**Invitasjon**

* Invitasjonen lages av …, og brettes samt konvolutteres på Milk-kurs 20. oktober.
* Påmeldingsfristen blir torsdag 27. oktober.
* Påmelding gjøres via e-post/nettside
* Alle 13-åringer inviteres. Det presiseres i invitasjonen at arrangementet er åpent for alle, uavhengig av funksjonsnivå.
* Deltakelse er gratis
* Deltakere oppfordres til å ikle seg kostymer.

**Må kjøpe (gjerne på storcash)**

* Fakler
* Lommelykter (en på hver gruppe)
* Halloweenbrus, en til hver
* Telys og kubbelys.
* Pølser, type kylling og kalkun
* Potetmospulver
* Farge til sistnevnte
* Rikelig med ketchup
* Ved/kull
* Snack
* Små godteposer
* Engangstallerkener og ditto gafler

**Må huske**

* Flomlysene bør slås av. Helst underveis.
* SKUMLE MASKER OG DRAKTER
* Låne tønne som Grorud kirke bruker til bål på påskenatt

**Program**

18:18. Oppmøte på plassen foran kirken.

* Dele folk i grupper. 5 i hver + leder(e)
* Gi dem et kort med oppgaver som skal løses / ting som skal finnes på kirkegården. Se eget punkt *Oppgaver til deltakerne*.

18:30 Kirkegårdsvandring

* Lederne som ikke har ansvar for egne grupper er utplassert i løypa.

19:15 Bålkos

* Grilling med (eller av) ledere.
* Pølser og potetmos, gjerne med andre navn og interessante farger
* Spøkelsesfortellinger, dersom folk tør…

20:00 Vandring gjennom kirken, nedenunder

* Gå inn tårninngangen. Ha en skummel rusletur frem til lik-kjelleren i andre enden
* Møte med døden. (Evt kan det også være en kiste der, om ikke det blir for skummelt)
* Gå deretter opp til kirkerommet

20:15 Samling i kirken

* Orgelspilling og stearinlys
* Vi snakker om opplevelsene på kirkegården og i kjelleren
* … forteller om Halloween og Allehelgensdag, med utgangspunkt i altertavlen i Grorud kirke
* De som vil får tenne lys i lysgloben

20:45 Snack skal du ha

* I dåpssakrestiet? Alle får snackbag
* Premiering til de med flest poeng fra rundløypa

**Orgelet**

* … skaffer organist
* Gjerne litt spilling i det fjerne mens vi går igjennom kjelleren
* Overraske (?) deltakerne med orgling under samlingen i kirka
* Halvskumle tema, som Phantom of the opera, Beethovens 9., Tocatta Fuge, eller noe annet. Det kan tenkes å være mulig å trekke frem tema fra filmmusikk også.
* Ekstra stilig om organisten har på seg en munkekappe…

**Oppgaver til deltakerne**

- Finne gravstein som sier noe om kjærlighet

- Finne gravsteinen med den som har levd lengst

- Finne statue, eventuelt løse oppgave ved statue

- Finne fem forskjellige yrker på gravsteinene. Bonus for de ingen andre har funnet.

- Finne gresskar med snop

- Finne fem symboler på gravsteinene

- Finne fellesgraven

- Finne den døde klovnen (?). Evt unngå å bli funnet av den døde klovnen?

**Oppgaver og ansvar**

* Følge grupper
* Stå på stasjoner / vandre omkring under kirkegårdsvandringen
* Kjøpe inn
* Tenne samt følge opp bål
* Bagge snop
* Likrom
* Spøkelsesfortellinger
* Lage mat
* Dele ut snackposer
* Trøste de som ble litt reddere enn vi egentlig hadde tenkt de skulle bli…